Fra en tidlig alder havde Boulton interesseret sig for de videnskabelige fremskridt i tiden. Han afviste teorier om at elektricitet var en manifestation af menneskets sjæl og skrev: "vi kender denne ting og det er forkert at kalde den ånd".{{sfn|Uglow|2002|p=15}} Han kaldte sådanne teorier for "[[Kimære (uhyre)|kimærer]] i vores hjerner".{{sfn|Uglow|2002|p=15}} Hans interesse bragte ham i kontakt med andre entusiaster, såsom [[John Whitehurst]], som også blev medlem af Måneselskabet.{{sfn|Uglow|2002|p=58}} I 1758 rejste trykkeren fra [[Pennsylvania]] [[Benjamin Franklin]], der var den førende indenfor elektriske eksperimenter, til Birmingham under et af sine langvarige ophold i Storbritannien. Boulton mødte ham og introducerede ham for sine venner.{{sfn|Uglow|2002|p=59}} Boulton arbejdede sammen med Franklin i forsøget på at opsamle elekticitet i en [[leidnerflaske]], og da trykkeren manglede nyt glas til sit "glassychord" (en mekanisk udgave af et [[glasorgel]]) fik han det fra Boulton.{{sfn|Uglow|2002|p=78}}
Historie Videnskab Teknologi Organisationer Videnskabelige_og_historiske_institutioner